বাগুইআটিতে নৃশংস হত্যাকাণ্ড। বাড়ির মধ্যেই খুন প্রসেনজিত্‍ দাস নামে এক তৃণমূল কর্মী। সারা দেহে মিলেছে সিগারেটের ছ্যাঁকার অসংখ্য দাগ। দেহের পাশে পাওয়া গেছে একটি দা। তবে তাতে রক্তের কোনও চিহ্ন ছিল না। মৃতের গলায় আঘাতের প্রমাণ মিলেছে।
 ওয়েব ডেস্ক : বাগুইআটিতে নৃশংস হত্যাকাণ্ড। বাড়ির মধ্যেই খুন প্রসেনজিত্‍ দাস নামে এক তৃণমূল কর্মী। সারা দেহে মিলেছে সিগারেটের ছ্যাঁকার অসংখ্য দাগ। দেহের পাশে পাওয়া গেছে একটি দা। তবে তাতে রক্তের কোনও চিহ্ন ছিল না। মৃতের গলায় আঘাতের প্রমাণ মিলেছে। প্রাথমিক তদন্তে পুলিসের ধারণা, শ্বাসরোধ করে খুন করা হয়েছে প্রসেনজিতকে।  বাগুইআটির রঘুনাথপুরের সুকান্তপল্লির এই ঘটনায় এলাকায় চাঞ্চল্য চরমে। বাড়িতে বছর তিরিশের প্রসেনজিত্‍ ছাড়াও থাকতেন তাঁরা বাবা-মা। ছেলের পাশের ঘরে শুতেন তাঁরা। গতরাতেও সবাই যে যার ঘরে শুতে চলে যান। আজ সকালে প্রসেনজিতের বাবা তাঁকে ডাকতে গিয়ে দেখেন, ঘরের দরজা বাইরে থেকে বন্ধ। দরজা খুলতেই নজরে আসে খাটের ওপর পড়ে রয়েছে প্রসেনজিতের দেহ। কেন, কী কারণে খুন তা নিয়ে এখনও ধন্দ চরমে। পাশের ঘরে থেকেও বাবা-মা কেন কিছু টের পেলেন না, এ প্রশ্নও উঠছে।